SKRIFTLIG FORESPOERGSEL E-2177/98

af María Sornosa Martínez (GUE/NGL) til Kommissionen

(10. juli 1998)

Om: Tilladelse til jagt efter "parany"-fangstmetoden i den autonome region Valencia (Spanien)

Det nationale spanske parlament aendrede sidste aar lov nr. 4/89 om bevarelse af naturomraader og vilde dyr og planter og aabnede dermed mulighed for at tillade begraenset jagt paa visse arter i traditionelle jagtomraader og under kontrollerede og selektive former, saafremt der foreligger en tilladelse fra de regionale myndigheder.

De oekologiske organisationer, der er repraesenteret i det raadgivende miljoevurderingsraad, afviste for faa dage siden det udkast til lov om jagt efter "parany"-metoden, der var udarbejdet af regionalregeringen for Valencia, fordi denne metode af naturfredningsgrupper betragtes som ikke-selektiv, idet den bestaar af en faelde, der gengiver det naturlige levested, og som helt uden skelnen fastholder de fugle, der saetter sig paa den.

Sidste aar udtrykte den ansvarlige kommissaer sin utilfredshed med aendringen af lov nr. 4/89 og mente, at der burde indledes overtraedelsesprocedure mod Spanien, hvis man gik videre med loven. Efter en gennemgang af loven mente Kommissionen, at den var forenelig med bestemmelserne i Raadets direktiv 79/409/EOEF(1), fordi den spanske lov i artikel 34, litra b), indeholder det generelle forbud mod jagt paa traekkende fuglearter, som fremgaar af artikel 7, stk. 4. I henhold til med den nye ottende tilfoejelse kan der indfoeres undtagelser, men disse skal opfylde de betingelser, der er opstillet i lovens artikel 28, som er helt identisk med direktivets artikel 9.

1. Mener Kommissionen paa denne baggrund, at jagt efter den saakaldte "parany"-metode opfylder de undtagelser, der er indeholdt i ovennaevnte lovgivning, eller at den tvaertimod stadig boer forbydes, fordi den er en overtraedelse af direktiv 79/409/EOEF?

2. Vil Kommissionen anmode om at faa udleveret den valencianske regionalregerings udkast til jagtlov og underkaste den en vurdering for i givet fald at traeffe foranstaltninger, der skal forhindre overtraedelse af EU-direktivet, inden denne lov bliver vedtaget?

Svar afgivet paa Kommissionens vegne af Ritt Bjerregaard

(18. september 1998)

1. Jagt med fuglelim, som er en ikke-selektiv jagtmetode, er i princippet forbudt i medfoer af artikel 8 i direktiv 79/409/EOEF om beskyttelse af vilde fugle(2).

Der kan imidlertid gives dispensation, hvis betingelserne i det naevnte direktivs artikel 9 er til stede. Der kan saaledes gives dispensation, hvis der ikke findes nogen anden tilfredsstillende loesning til at hindre omfattende skader paa afgroeder, eller for paa strengt kontrollerede betingelser at tillade selektiv indfangning, besiddelse eller enhver anden fornuftig anvendelse af bestemte fuglearter i mindre maengder.

I undtagelsesbestemmelserne skal anfoeres: de arter, der er omfattet af undtagelserne; de tilladte fangst- eller drabsmidler, -indretninger eller -metoder; de risikovilkaar samt de omstaendigheder med hensyn til tid og sted, under hvilke saadanne undtagelsesbestemmelser kan meddeles; den myndighed, som har bemyndigelse til at erklaere, at de fastsatte betingelser er opfyldt, og til at traeffe afgoerelse om, hvilke midler, indretninger eller metoder der kan bringes i anvendelse inden for hvilke graenser og af hvilke personer.

I henhold til direktivet skal medlemsstaterne hvert aar tilsende Kommissionen en rapport om gennemfoerelsen af artikel 9.

2. Kommissionen har anmodet de spanske myndigheder om at fremsende det udkast til jagtlov for Valencia, som det aerede medlem naevner.

Kommissionen vil holde det aerede medlem underrettet om resultaterne af sin gennemgang af dette lovudkast.

(1) EFT L 103 af 25.4.1979, s. 1.

(2) EFT L 193 af 25.4.1979.